
ničenu moć, ako se samo. njem posluslužimo.. Mi možemo Boga 
— moliti. Molitva, to je naša poluga, koja je daleko snažnija nego 
li ona, kojom je Arhimed hotio da digne u zrak čitavu zemlju. 
Dvanaest je apostola u ime Kristovo -svladalo staro poganstvo. 
Zar je danas Krist mrtav? . »Isus. Krist jučer je i danas isti i u 
vijeke« (Žid. 13, 8). Treba opet Krista unijeti u javni naš život. 
»Njemu valja vladati« (1 Kor. 15, 25) u obiteljima, parlamentima, 
po tvornicama, uredništvima, svagdje. To će i biti, ako Evropa 
i svijet prihvate socijološke nauke, dogme i mora! rimokatoličke 
Crkve. 

A. 

Da odmah kažem, što hoću: nije mi namjera pisati povijest 
pozitivizma uopće, niti crtati život glasovitog Francuza, čije 
nam ime dolazi na pamet, kadgod se sjetimo pozitivizma. Comte 
(1798 — 1857) podao nam je svojim djelom »Cours de philosophie 
positive«, koje je izašlo u Parizu 1830 — 1842. u šest svezaka, 
sistem pozitivizma, od kojega je učinio i »vjersku« sljedbu, koja 
je u mnogočem oponašala uredbu katoličke Crkve, Tko želi 
svestrano upoznati život i djelo ovoga filozofa i povijest poziti- 
vizma u prvim decenijima nakon smrti njegova utemeljitelja, 
njega upozoravam na dvije opsežne študije oca Hermana Gruber 
D. L, koje su izišle u »Stimmen aus Maria — Laach«_( 1.) Ergin- 
zungsheft 45: August Comte, der Begriinder des Positivismus. 
2) Erginzungsheft 45: Der Positivizmus vom  Tode August 
Comte's bis auf unsere Tage 1857 — 1891,) O prvoj študiji izjavio 
je sam Laffitte, nasljednik Comteov, da je najbolji prikaz poziti- 
vizma — le meileur resume qui existe jusqu' a present de la 
doctrine positiviste (Revue occiđentale, Organe du Positivisme, 
icr Ianv. 1890). 

Moja je namjera, promatrati temeljni princip svakoga pozi- 
divizma u odnosu prema filozofiji i teologiji, t. j. u njegovim 
posljedicama za naravnu i svrhunaravnu znanost. Kazao sam 
»svakoga« pozitivizma, jer se na istom temeljnom načelu mogu 
osnivati razni sustavi, kaošto su uistinu bili, a i sada su raznoliki 
pozitivistički sustavi. Zbiljski sustavi ne obuhvaćaju uvijek sve 
posljedice, koje su u načelu sadržane. Ali iz toga ne slijedi, da 
je dovoljno promatrati samo nauke, koje su iz načela već izveli, 
nego treba istraživati sve. Istina je, da je ovo potonje istraži- 
vanje »apstraktno«, ali je i to istina, da je apstraktna znanost 
prava znanost, kojom se najviše približujemo nepromjenljivomu 
vječnomu znanju Božjemu. s : 

Temeljni je princip svakoga pozitivizma: »Samo to i samo 
toliko znademo, koliko smo iskusili, bilo sami bilo drugi«. 
Pozitivizam je »nazor, da filozofijska spoznaja ne može segnuti 
izvan iskustvenih granica«, kaže Zimmermann (Uvod u filozofiju, 
Zagreb 1922, 90). U istom smislu opredjeljuje Klimke  (Insti- 
tutiones historiae philosophiae, Romae 1923, vol. 2, 162)  positi- 
vizam kao >»filozofiju, koja uči, da su jedini temelj i predmet 
znanstvene spoznaje činjenice vanjskoga i unutarnjega iskustva, 
t.j. da ne možemo ništa drugo spoznati doli ono, što je predmet 
iskustva«. Budući da pozitivizam niječe bitnu razliku između 
sjetila i razuma, Mercier (Criteriologie generale, ed. 8, Louvain 
1923, 293) označuje kao temeljnu nauku pozitivizma:  »Samo 
je sjetilno predmet spoznaje — Le sensible seul est objet de 
connaissance: telle est la doctrine fondamentale du positivisme«, 
1 Eucken (Die Lebensanschaungen der grossen Denker', Berlin 
1922, 506) smatra jezgrom pozitivizma: »die strenge Finschr4n- 
kung des Denkens und zugleich des Lebens auf das Positive, 
dh, auf die Welt der unmittelbaren Wahrnehmung und Erfahrung 
Verfehlt scheint alles Unternehmen, hinter dies Gebiet zuriickzu- 
gehen und seinen Befund anderswoher zu erkldren, nicht minder 
verfehlt ist alle Richtung des Handelns dariiber hinaus«,  Kiilpe 
promatra pozitivizam više sa metafizične strane, te zove jednim 
imenom  »pozitivizam« sve filozofijske sustave, koji zabacvju 
metafiziku i ne priznaju drugoga izvora našega znanja osim isku- 
stva. Zato smatra Hume-a ocem pozitivizma (Einleitung in die 
Philosophie'", Leipzig 1921, 27), a njegovu nauku ovako kratko 
prikazuje: «Nach seiner Auffassung haben alle Begriffe nur 
insofern einen giltigen Inhalt, als sie sich auf die Erfahrung 
zuriickfiihren lassen. Die metaphysischen Begriffe einer unk6r- 
perlichen Substanz, einer objektiven Kausalitat u. a, sind nach 
Hume nur in dem Umfange verstindlich und berechtigt, in wel- 
chem sie gewisse Tatsachen des Bewusstseins ausdriicken«. 
doista se ova Hume-ova nauka potpunoma slaže s onom, koju 
sam Comte označuje i postavlja kao temelj svoje filozofije, On 
kaže na početku svoga glavnoga djela (Cours de philosophie 
positive): »Tous les bons esprits repetent, depuis Bacon qu 
il n' y a des connaissances reelles que celles qui reposent sur 
des faits observes«. A isto opetuje na svršetku: »Toute proposi- 
tion qui n'est pas finalement reductible a la simple enonciation 
d' un fait particulier ou general, ne saurait offrir aucun sens 
ree! ou intelligible«. 

Kratak je ovaj temeljni princip, ali pun najdalekosežnijih 
posljedica, koje lišavaju ljudski duh najdragocjenijih dobara te ga 
bacaju u agnosticizam glede onih spoznaja, za kojima duša naša 
teži svim svojim silama. 

Uvjeravaju nas pozitiviste, da ne možemo znati doli ono, 
što možemo iskusiti. Dosljedno moraju kazati, da možemo spo- 
znati samo pojedine događaje ili skupove, jer iskusiti možemo 
samo to, što postoji, a ovo je samo pojedinačno ili skup pojedinač- 
nih događaja. Iz ovoga nužno slijedi nominalistički ili kom- 
ceptualistički nazor o vrijednosti općenitih pojmova. Za pozitivi- 
ste općeniti pojmovi nemaju realne vrijednosti, nego su ili puka 
imena bez ikojih pojmova, koje bi označivali (nominalizam), iki 
su prazni pojmovi, kojima ništa u stvarima ne odgovara (kon- 
ceptualizam). Doista je i Taine (1828 - 93.) u svom duhovitom 
djelu »De I' Intelligence« (1872) došao do zaključka, da su općeni- 
te ideje samo imena. Niti je mogao doći do drugoga zaključka, 
premda se pravom divi Mercier njegovoj teoriji, koju smatra 
»duhovitom — Theorie ingeniuse« (Criteriologie", 298). Na teme- 
lju pozitivizma nije moguće sagraditi realizam u znanosti. Niti 
je bio sretnije ruke najslavniji logičar pozitivizma John Stuart 
Mill (1806 - 73). Njegovo je djelo »A system of Logic« (1843) 
najbolja obrana pozitivizma, prema Mercier-u (Criteriologie", 
314): »Nous ne croyons pas que I' on ait rien ecrit de plus 
vigoureux ni de plus complet en faveur du positivizme«. Po- 
lazeći sa pozitivističkog načela, da u nama ne postoji apstraktivna 
sila, koja bi se bitno razlikovala od osjeta te bi stvarala općenite 
pojmove, dosljedno ne priznaje ni ovih, Zato mu ne mogu služiti 
ni za rješavanje onoga središnjega problema svake filozofije: 
»Odakle općeniti t. j. nužni i nepromjenljivi sudovi?« Tako ne 
nalazi drugoga odgovora na ono pitanje, nego ovaj: svi općeniti 
sudovi, ne izuzev ni prvih, među.kojima je i načelo protivurječnosti, 
samo su generalizacija iskustvenih činjenica, općenite kratke formu- 
le, kojima si bilježimo mnogostruko iskustvo; nužnu i općenitu 
vrijednost mi im pridjevamo samo zato, jer nijesmo još nikađa 
iskusili protivni slučaj. Ali tako Mill ne rješava nego niječe 
problem, koji time ne gubi svoje opstojnosti, nego traži rješenje 
na drugom temelju nego li je onaj pozitivizma. 

Znanstveni sudovi jesu općeniti u pravom smislu.  Pozitivi- 
ste ovo u teoriji poriču, ali u praksi priznaju, Da dva atoma vo- 
dika sa jednim atomom kisika sačinjavaju jednu molekulu 
vode (H2 0), to je i za pozitiviste zakon, o čijoj vrijednosti za 
sva mjesta i sva vremena oni ne dvoume, niti bi vjerovali onomu, 
koji bi tvrdio, da je on iskusio protivno. Ali da netko nije mogao 
ii da ne će moći iskusiti protivno od onoga, što su sami iskusili, 
to ne mogu znati iz iskustva, jer iskustvo kao takvo kaže samo, 
što je bilo, a ne što nije moglo biti, niti što će biti, niti što ne 
će biti. Tko na temelju iskustva tvrdi o nečemu, da je ne- 
moguće, da je bilo ili da jest ili da će biti, očevidno pretpostavlja 
općenite principe, koji nijesu iskustvene naravi, Bez ovih Princi- 
pa nemoguća je znanstvena indukcija, a bez ove neostvariva 

je lijepa zadaća, koju svakoj pravoj znanosti postavlja Comte na 
koncu svoga glavnoga djela (Cours de phHosophie positive): 
»Voir pour prevoir, tel est le charactere permanent de la veri- 
table science«, znanost ne može gledati u budućnost na temelju 
samoga iskustva, bez pojmova i sudova u pravom smislu općeni- 
tih. To vrijedi ne samo za prirodne znanosti, nego i za znanost 
o mišljenju ili za logiku. 

.. Na pozitivističkom temelju nemoguće je izgraditi logiku, koja 
bi imala općenitu i nužnu vrijednost. Iskustvo u području mišlje- 
nja istotako kaošto kod prirodnih događaja, spoznaje samo to, 
što postoji, dakle samo pojedine misli ili njih skupove. A iz toga, 
što je netko iskusio posebni vez između nekih misli, ne može 
znati, niti da li je ovaj vez i prije postojao i drugdje niti da i 
će i ostati. Pa ipak i pozitiviste svagdje pretpostavljaju, da mi- 
saoni zakoni vrijede uvijek i svagdje te poriču ispravnost protiv- 
nog mišljenja. I ako zaziru od stare »školske« logike, to ipak 
misle, da je njihova logika prava i zahtijevaju, da je priznaju i 
prihvate svi, a da ne pitaju, da li druge iskustvo nuka na drugo 
mišljenje. I u toj stvari opažamo jasno opreku između teorije i 
prakse, između onoga, što za se traže i onoga, što drugima dozvo- 
ljavaju.  Pozitiviste služe se »starom« logikom i »starom« opće- 
nitošću i postavljaju sigurne nauke, općenite i nužne sudove, koje 
bi morali priznati i oni, čije im je iskustvo nepoznato; a protivnici- 
ma poriču isto pravo. : 

O znanstvenom karakteru matematike pozitiviste ne dvo- 
ume, Već je Hume (»!' initiateur du positivisme modđerne«, kako 
ga zove Mercier, Criteriologie*, 307) dao matematici privilegovani 
položaj među znanostima, a Comte je smatra na koncu svoga 
»Cours-a« idealom znanosti. Ipak je Comte ne izuzima, kad po- 
stavlja (Cours VI.) svoj temeljni princip, da se mora svaki sud, 
pa i apriorni zaključak, napokon osnivati na jednostavnom isku- 
stvu. Najistaknutiji engleski pozitiviste ovaj temeljni princip 
i izrijekom primjenjuju na matematiku, osobito Mill i Spencer, 
Što ne izuzimaju matematike, to je dosljedno. Ali nijesu si do- 
sljedni u tom, što od svih zahtijevaju, da priznaju istu matematiku, 
koju sami prihvaćaju, premda na temelju samoga iskustva ne 
mogu znati, da li nije moguća druga matematika bilo u drugo 
doba ili na drugom mjestu, 

Na pozitivističkom temelju nemoguća je i svaka znanstvena 
etika, jer nema etike bez moralnih zakona, a ovi su nepoznati 
onomu, koji nema druge spoznaje do iskustva. Ova nemoguć-. 
nost vrijedi i za individualnu i za socijalnu etiku i naravno pravo. 
Utilitarizam, pod kojim se god imenom preporučivao, nema one 
stalnosti i nepromjenljivoti, koju iziskuje moralni red. 1 u ovom 
pogledu nema dosljednosti kod pozitivista; drukčija teorija, drukči- 
ia praksa, U teoriji ona promjenljivost i nestalnost, koja je nužno 

skopčana s načelom utilitarizma »čini to, što je korisno po tebe 
ii po zajednicu, a čuvaj se onoga, što škodi«; a u praktičnom 
životu priznaju i pozitiviste nad sobom zakon, kojemu se moraju 
pokoravati i onda, kad ne vide nikakve koristi, a osobito traže 
ovo od drugih. Niti pripisuju ovu stalnost i općenitu valjanost 
moralnim zakonima samo za sadašnje doba, nego i za svu buduć- 
nost. Bjelodano je, da u tom više znadu i tvrde nego li im kaže 
iskustvo. I Comteova vjerska organizacija nemoguća je na te- 
melju samoga iskustva, bez »dogmi«, i ako neobjavljenih bez 
auktoriteta, koji opet ne može voditi svrsi, ako nema nepromjen- 
ljivoga nužnoga moralnoga reda. 

Pozitivistička temeljna nauka onemogućuje najposlije i kra- 
ljicu svih znanosti — metafiziku, Kraljica je ona svih znanosti, 
jer ona rješava najopćeniltija i najdublja pitanja, na koja druge 
znanosti ne daju nikakav odgovor: što znače pojmovi biće i 
ništa, jedinstvo i mnoštvo, dobro i zlo, istina i laž, supstanca i 
akcidens, kakvoća i kolikoća, uzrok i učinak, tvar i lik, svrha i 
zakon, pravilno i slučajno, nužno i slobodno, živo i neživo, tijelo 
i duh, vremenito i vječno, ograničeno i neograničeno, Stvoritelj 
i stvor. Sve su to pitanja, na koja nam samo iskustvo ne može 
dati odgovor. Za pozitiviste su ovi pojmovi bez valjanog sadržaja. 
Sa Hume-om, kojemu su metafizični pojmovi netvarne supstance, 
objektivne uzročnosti i dr. samo u toliko razumljivi i opravdani, 
u koliko izrazuju meke činjenice osobnoga iskustva, slaže se 
potpunoma i Comte, koji veli (Cours 1.) za pozitivističku filozofiju, 
da smatra ispraznim i apsolutno nemogućim svako istraživanje 
takozvanih uzroka, bilo prvih bilo posljednjih. Zato se sve tu- 
mačenje fenomena sastoji u analiziranju ili opisivanju, a ne u 
traženju i navađanju uzroka »Chacum sait en effet que dans nos 
explications positives, meme les plus parfaites, nous n'avons 
nuilement la pretention d'exposer les causes generatrices des 
phenomenes... mais seulement d'analyser avec exactitude les 
circonstanćes de [eur production et de les rattacher les unes aux 
autres par des relations normales de succession et de similitude«. 
Ovu nauku o nespoznatnosti uzroka i naravi stvari prihvaćaju 
bezbrojni drugi filozofi, ne samo oni, koji se priznaju učenicima 
Comteovim, kaošto Littre i Mill, nego i drugi, koji kažu, du su 
samostalno došli do ipozitivizma, kaošto Spencer, koji svoju filo- 
zefiju niti ne zove pozitivizmom nego »agnosticizmom«,  Poziti- 
vizmom odiše i ona izreka Paulsenova (Finleitung'!, 145), da je 
supstanca ili bit »ein ginzlich unbekanntes Irgendetwas«, ili (147) 
»ein Wirklichkeitskl&tzchen«. Pozitivizam je i Wundt-ova filozo- 
fija, prema kojoj je ne samo duh nego i tvar samo »ein Hilisbegriff« 
(Grundriss der Psyhologie*, 380). Aktualizam, koji zastupa Wundt 
i uopće savremena bezvjerska filozofija, nije drugo nego poziti- 
vizam ili agnosticizam. 

Ali ljudski se duh ne može odreći težnje za metafizikom, 
kolikogod pozitiviste govorili, da.se odriču metafizike i da je 
nastupilo u povijesti roda ljudskoga pozitivističko doba. Makar 
oni preporučivali »die strenge Finschrinkung des Denkens und 
zugleich des Lebens auf das »Positive«, d. h. auf die Welt der 
unmittelbaren  Wahrnehbmung und  Erfahrung«  (Eucken, Die 
Lebensanschaungen der grossen Denker", 506), ipak i sami teže 
za spoznajom metafizičnoga svijeta. Ona pitanja stavljaju, ali 
kažu, da nema na njih odgovora. Bježe od metafizike, pa ipak se 
njome služe na svakom koraku. Čitav je pozitivizam sagrađen 
na metafizičkim pretpostavkama. Tako je metafizička pretpo- 
stavka, da je ljudski duh uvijek i svagdje isti i da je ono, što je 
sada nemoguće, bilo i prije. Bez metafizike o ljudskom duhu i 
ljudskoj naravi nema nikakva smisla niti ona Comteu toli omilje- 
la razdioba i ljudske i individualne povijesti na teološko, meta- 
fizičko i pozitivističko doba (Cours 1) Bez metafizike ne može 
se ništa znati o prošlosti niti o susljednosti i identičnosti, niti 
kod drugih niti kod svoga vlastitoga »ja«. Bez metafizike nema 
smisla ni kazati, da postoji nešto nepoznato. Zato ima pravo 
Kilpe, gdje s pozitivistima poistovetuje one, koji zabacuju meta- 
fiziku,  (Einleitung'" 28). Ali možda je ipak najbolji onaj Spence- 
rov izraz »agnosticizam«. 

Nije teško uvidjeti, da se agnosticizam protivi najdubljim 
težnjama ljudske naravi i da onemogućuje pravu sreću. Ljudski 
duh ne može se oteti pitanjima metalfizičkoga značaja o uzroku 
i svrsi i zakonu svoga vlastitoga bića i drugih stvari, s kojima 
stoji u mnogostrukom odnosu. Uvijek će ostati istinita ona riječ 
Aristotelova (Metaphys, 7, 1): »Onda mislimo, da znademo ne- 
što o stvarima, kad znademo, što su... Ono, što je uvijek bilo 
i što je sada i što će uvijek biti predmet istraživanja, to je pitanje, 
u čemu se sastoji bit ili supstanca«, A pozitivizam na ovo pitanje 
nema nikakva odgovora niti ga uopće traži. Zato pozitivizam 
ostavlja srce ljudsko nemirno i nezadovoljno, rastrgano dvojbama, 
kojih se ne može riješiti. 

Pozitivizam nije i ne može biti prava filozofija. Kriva je 
njegova temeljna pretpostavka, protivi se praktičnomu misaone- 
mu životu, protivi se napokon i težnji za srećom. 

Takva filozofija očevidno ne može služiti kao podloga teolo- 
gije, ne može biti »vancilla theologiae«, nego je onemogućuje, Što 
Comte izdaje djelo s naslovom »Systeme de Politique positive 
ou: Traite de Sociologie, instituant la Religion de !' Humanitč« 
(4 vol. Paris 1851 — 54), a drugo djelo s naslovom »Catechisme 
positiviste ou Sommaire Exposition de la Religion universelle« 
(Paris 1852), to moramo imati na pameti, da podmeće riječima 
»vjera« ili »religija« »katekizam« itd. posve drugi smisao, nego one 
imaju za teistu. Kakav »bog«, takva »vjera«, a »bog« poziti- 

vizma nije Bog, nego »čovječanstvo«; zato i pozitivistička »vjera« 
nije Vjera. Pozitiviste rado upotrebljavaju kršćansku termino- 
logiju, ali u posve drugom smislu. Tako su utrli put »modernizmu«, 
kojega je raskrinkao i osudio Pijo X. (Encyelica »Pascendi« 1907). 

.,Pa ipak pozitivizam ima mnogo pristaša, tako te se Donat 
(Critica*, 153) ne žaca nazivati ga »magna nostrae aetatis hae- 
resis«,  krivovjerstvo našega vremena,  Kaošto »modernizam«, 
tako je i »laicizam« u najužoj vezi s pozitivizmom. Kao ustuk 
proti laicizmu ustanovio je Pijo XI. svetkovinu Krista Kralja. 

Temeljni princip pozitivizma »da mogu biti o nečemu sigu- 
ran, moram to iskusiti« broji mnogo pristaša i među onima, koji 
ne će da budu pozitiviste, ali u praktičnom životu ravnaju se 
prema njemu, pače i mnogi od onih, koji stoje na zamjernoj moral- 
noj visini,  Pozitivizam je izvor mnogih poteškoća, koje imaju 
sami i koje zađavaju drugima. Već sv. Toma apostol.imao je 
ovu pogrešku, kad nije htio vjerovati, da je Isus uskrsnuo od 
mrtvih, ako sam ne položi ruke svoje u Njegove presvete rane, 
Isus opomenu njega i sve njemu slične: »Blago onima, koji nijesu 
vidjeli, a ipak vjeruju«. Mnogi bi htjeli vidjeti svoj napredak 
bilo u naravnom bilo u svrhunaravnom pogledu; inače ne mogu 
vjerovati, da su napredovali. Htjeli bi nešto poduzeti, ali ne 
vjeruju, da će im poći za rukom, jer ne vide odmah uspjeh. 
Pozitivističko načelo »da mogu vjerovati, moram vidjeti«, napuuja 
srce nezadovoljstvom i lomi mu krila i poduzetnost. Prema istom 
načelu prosuđuju i druge. Ne vjeruju, da su napredovali, ako 
sami ne vide. Ne vjeruju, da će biti koristi od tuđih poduzeća, 
dok sami ne vide korist. Ne vjeruju, da će biti koristi od naredaba 
i zakona, ne samo svjetovnih nego i crkvenih, ako sami ne vide. 
Nije dosta pozitivisti, da sam stenje i očajava, nego i druge muči 
svojim beznadnim pesimizmom. 

Pozitivizam zazorno djeluje, gdjegod ga susrećemo. On oča- 
java kod traženja istine; to je »agnosticizam«; on uništuje podu- 
zetnost, zato bi se mogao zvati »defetizam«; on zasljepljuje oči, 
da ne vide nego zlo, zato je »pesimizam«. 

Nije istina, da pozitivizam poštuje činjenice, nego im odu- 
zima čast, jer im pripisuje laž. Činjenice, koje su predmet isku- 
stva, kazuju, da je ono, što smo iskusili, moglo biti i da je 
apsolutno moguće; ali iz toga, što nešto nijesmo iskusili, ne slijedi, 
da ne može biti; činjenice ne kazuju, što ne može biti. Pozitivi- 
zam osniva se na onom sofizmu, koji se u logici zove »tallacia 
consequentis«, krivi oblik hipotetičkoga silogizma:  »Ako nešto 
mogu iskusiti, ono postoji; dakle što ne mogu iskusiti, to ne po- 
stoji«. Ovaj zaključak ne shjedi, kaošto se jasno vidi u drugom 
sličnom silogizmu:  »Ako tko spava, ne čita; dakle tko ne čita, 
spava«.  Neopravđan je ovaj zaključak, jer tko ne spava, može 
se i nečim drugim baviti nego li čitanjem. 





Na. izvoru. života '8t 





.. U tom.da se pozitivizam osniva na sofizmu krivog hipo- 
tetičkoga silogizma, dijeli sudbinu mnogih drugih krivih sistema, 
koji.imaju zvučna imena, kaošto darvinizam i kantizam. 

Bilo bi zanimivo, istraživati sve važnije. krive sustave; na 
kojim sofizmima počivaju; ali ovo opsežno pitanje ne može biti 
skolij kratkoga prikaza o wpozitivizmu. Upozoriti na najdaleko- 
sežnije posljedice za znanost i vjeru, teoretski i praktički život, 
to je bila svrha ovih redaka o onom zamamljivom principu: »Ne- 
ma sigurnog znanja bez iskustva« ili »iskustvo nada sve«. Ovaj 
je princip smrt svake znanosti i ubilac sretnoga života, 

Franjo Šanc D, 1. 


Na izvoru života 


1. Pojave u Francuskoj, 


Razvitak borbe oko Action francaise ne smije proći mimo 
nas neopaženo. No slabo bismo se okoristili događajima, i po- 
kazali usto malenu i sitnu dušu, kad bismo se lakoumno ili čak 
farizejski sablaznili o djelomični neposluh francuskih katolika. 
Učinit ćemo bolje, ako tom zgodom osvijetlimo i produbimo jednu 
važnu točku našeg katoličkog života. « 

Presuda Rima morala je u nutrini mnogog vjernika izazvati 
pravu i vrlo bolnu duševnu tragediju. Mnogom Francuzu kato- 
liku čini se današnja republikanska forma vladavine u biti svojoj 
loša i bezbožna. Rodila se iz liberalizma i bezbožnog individua- 
lizma i s njim je kroz sve faze svog opstanka ostala najtjesnije 
povezana. Čitav službeni aparat, sve javne institucije, a napose 
školstvo tako je udešeno i upravljeno, da podržava bez- 
božni duh. Vladajuća klika hoće da si osigura glasove, ali 
zato najprije treba da zarobi duše izbornika. u tu svrhu ona je 
stvorila, kroz decenije usavršivala i ustrajno izvađala paklenski 
plan, da uštrca »pravi republikanski duh« u kosti fran- 
cuskog naroda. Srčika cijelog sistema je pokvarena i trula, I za 
te katolike najveća od svih iluzija jest nada, da bi se republika 
ipak jedamput mogla izmiriti s Crkvom. Do moralne i religiozne 
obnove francuskog naroda nema drugog puta nego srušiti Moloh1 
republike. Svaki drugi pokret je beskoristan, zato lozinka: 
politique d' abord t. j. kraljevstvo najprije. 

Kako ovi ljudi s jedne strane u republici vide vrelo svega 
zla, tako im je na drugoj strani kraljevstvo ideal, koji inkarnira u 
sebi sve, što im je milo i sveto: Slavnu prošlost, sretnu budućnost, 
sve uvjete za bujniji i snažniji rascvat francuskog nacionalnog 
ženija. oi 


